CELEX: 62014TN0371
Language: hr
Date: 2014-05-26 00:00:00
Title: Predmet T-371/14: Tužba podnesena 26. svibnja 2014. – NICO protiv Vijeća

11.8.2014   
            
            
               HR
            
            
               Službeni list Europske unije
            
            
               C 261/34
            
         Tužba podnesena 26. svibnja 2014. – NICO protiv Vijeća
   (Predmet T-371/14)
   2014/C 261/59
   Jezik postupka: engleski
   
      Stranke
   
   
      Tužitelj: Naftiran Intertrade Co. (NICO) Sàrl (Pully, Švicarska) (zastupnici: J. Grayston, solicitor, P. Gjørtler, G. Pandey i D. Rovetta, odvjetnici)
   
      Tuženik: Vijeće Europske unije
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               poništi Odluku Vijeća sadržanu u dopisu od 14. ožujka 2014. koji je poslan odvjetnicima tužitelja u vezi s revizijom popisa obuhvaćenih osoba i subjekata u Prilogu II. Odluke Vijeća 2010/413/ZVSP o mjerama ograničavanja protiv Irana, kako je izmijenjena Odlukom Vijeća 2012/635/ZVSP od 15. listopada 2012., kao i u Prilogu IX. Uredbe Vijeća (EU) br. 267/2012 o mjerama ograničavanja protiv Irana, u sklopu provedbe te uredbe na temelju Provedbene uredbe Vijeća (EU) br. 945/2012 od 15. listopada 2012., u dijelu u kojem se pobijanom odlukom odbija ukloniti tužitelja s popisa osoba i subjekata na koje se primjenjuju mjere ograničavanja;
            
         
               —
            
            
               ovaj postupak spoji s postupkom u predmetu T-6/13 u skladu s člankom 50. stavkom 1. Poslovnika;
            
         
               —
            
            
               Vijeću naloži snošenje troškova postupka.
            
         
      Tužbeni razlozi i glavni argumenti
   
   U prilog osnovanosti tužbe tužitelj ističe dva tužbena razloga navodeći da je obrazloženje nedostatno, kao i da je Vijeće očito pogriješilo u ocjeni.
   Tužitelj tvrdi da nije društvo kći društva Naftiran Intertrade Company (NICO) Limited, s obzirom na to da potonje društvo više ne postoji na Jerseyju, a Vijeće u svakom slučaju nije dokazima potkrijepilo tvrdnju prema kojoj bi, čak da tužitelj i je društvo kći društva Naftiran Intertrade Company (NICO) Limited, Iranska Država ostvarila gospodarsku korist koja bi bila protivna zadanim ciljevima pobijanih mjera.